આજથી દસ પંદર વર્ષ પહેલાંના આલબમો જોઈ લો. આજે તો, લાગે છે કે, બાળક જન્મના એકાદ વર્ષની અંદર જ કેમેરા કૉન્સિયસ બનવા લાગે છે. એકાદ વર્ષમાં તેને સેલ્ફી લેતા આવડી જાય છે. આ માનવામાં નહીં આવે, પણ હકીકત છે. તેને વૉટ્સએપમાં ઑડિયો મેસેજ મોકલતા, વિડિયો કૉલ કરતા આવડે છે. બેએક વર્ષના બાળકને વાંચતા નહીં આવડતું હોય, પરંતુ તેને ચિત્રની રીતે અક્ષરોને ઓળખતા આવડે છે એટલે પોતાના કાકા, ફઈ, કે માસીના નંબર કયા છે તે તેને ખબર પડે છે.